ମୁମ୍ବାଇ ୨୩/୧୨ : ଆଲିଆ ଭଟ୍ଟ ଓ ରଣବୀର କପୁରଙ୍କ ବାହାଘର ବର୍ତ୍ତମାନ ବଲିଉଡର ହଟ୍ ଟପିକ୍ ମଧ୍ୟରୁ ଗୋଟିଏ। ଉଭୟଙ୍କ ବାହାଘରକୁ ନେଇ ବହୁ ଦିନ ହେଲା ଚର୍ଚ୍ଚା ଚାଲିଛି। ଉଭୟ ଗତ ଦୁଇ ବର୍ଷ ହେଲା ପରସ୍ପରକୁ ଡେଟ୍ କରୁଛନ୍ତି। ବିବାହ ଋତୁ ଆସିବାରୁ ପୁଣି ଉଭୟଙ୍କ ବିବାହକୁ ନେଇ ଚର୍ଚ୍ଚା ଆରମ୍ଭ ହୋଇଛି। ଉଭୟ ୨୦୨୦ ରେ ବାହାହେବେ ବୋଲି ଅନୁମାନ କରାଯାଉଥିଲା କିନ୍ତୁ ଚଳିତବର୍ଷ ମଧ୍ୟ ରଣବୀର-ଆଲିଆଙ୍କ ବାହାଘର ହେଲାନି। ଆଲିଆ ଭଟ୍ଟ ବାହାଘର ପାଇଁ ପୁରା ପ୍ରସ୍ତୁତ ଅଛନ୍ତି ବୋଲି ସେ ନିଜେ ସ୍ୱୀକାର କରିଛନ୍ତି।
କିଛି ଦିନ ପୂର୍ବରୁ ଖବର ଆସିଥିଲା ଯେ ରଣବୀର-ଆଲିଆ ୨୦୨୧ ରେ ବାହାହେବେ। ଏହି ଯୋଡି ବର୍ତ୍ତମାନ ପ୍ରଶଂସକଙ୍କ ପ୍ରିୟ ଯୋଡି। ଅନେକ ସମାରୋହରେ ମଧ୍ୟ ରଣବୀର ଓ ଆଲିଆଙ୍କୁ ଏକାସଙ୍ଗେ ନଜର ଆସିଛନ୍ତି। ଦୁହିଁଙ୍କ ବାହାଘରର ନକଲି କାର୍ଡ ମଧ୍ୟ ସୋସିଆଲ ମିଡ଼ିଆରେ ଭାଇରାଲ ହୋଇଥିଲା।
ରଣବୀର ଓ ଆଲିଆ ଫିଲ୍ମ ବ୍ରହ୍ମାସ୍ତ୍ରରେ ମୁଖ୍ୟ ଭୂମିକାରେ ଅଭିନୟ କରିଛନ୍ତି। ଏହି ଫିଲ୍ମ ଜରିଆରେ ରଣବୀର ଆଲିଆ ପ୍ରଥମଥର ପାଇଁ ଏକାସଙ୍ଗେ ନଜର ଆସିବେ। ଫିଲ୍ମରେ ରଣବୀର ଆଲିଆଙ୍କ ସହ ଅମିତାଭ ବଚ୍ଚନ ମଧ୍ୟ ନଜର ଆସିବେ।
